I løpet av de siste tiårene på 500-tallet forsvinner så godt som alle gravminner i Luster. Store deler av Luster ble avfolket sammen med store deler av landet. Dette må sees i sammenheng med en hendelse som kalles klimasjokket, og som dateres til 535 - 536. Store vulkanutbrudd i tropene la ut et tykt støvdekke i atmosfæren. Virkningen var omfattende, med betydelig kaldere vær, sviktende avlinger og verdensomspennende sult i befolkningen. Et nytt vulkanutbrudd i år 540 fornyet støvdekket, og forlenget kuldeperioden. Det er antatt at halve befolkningen i datidens Norge døde. Klimasjokket ble kan hende etterfulgt av pest, som andre steder i Europa.